CELEX: 32016R1958
Language: sl
Date: 2016-11-04 00:00:00
Title: Izvedbena uredba Komisije (EU) 2016/1958 z dne 4. novembra 2016 o uvrstitvi določenega blaga v kombinirano nomenklaturo

9.11.2016   
               
               
                  SL
               
               
                  Uradni list Evropske unije
               
               
                  L 301/9
               
            IZVEDBENA UREDBA KOMISIJE (EU) 2016/1958
      z dne 4. novembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 4. novembra 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek sestavlja 27 vtičnic v ohišju (t. i. „enota za razdeljevanje električnega toka“) in meri približno 5 × 8 × 173 cm. Ohišje je opremljeno z električnim kablom dolžine približno 3 m in vtičem za povezavo z omrežno vtičnico.
                     Namenjen je napajanju vgradnih elementov v omari z električno napetostjo 230 V. Izdelek je vgrajen navpično v standardnih komunikacijskih omarah. Izdelek prek komunikacijske kartice beleži in pošilja notranje podatke (kot so električna energija, napetost, proizvodnja in uporaba) ter opozorila (če so vrednosti nad ali pod določenimi pragovi.
                     Glej sliko (*).
                  
                  
                     8537 10 99 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8537 , 8537 10  in 8537 10 99 .
                     Uvrstitev pod tarifno številko 8544  kot kabel s konektorji je izključena, saj je izdelek zasnovan tako, da deluje kot aparat za razdeljevanje električnega toka.
                     Ker je izdelek sestavljen iz več vtičnic, kabla in komunikacijske naprave, se uvrsti pod oznako KN 8537 10 99  med druge table, plošče, pulte, mize, omare in druge osnove, opremljene z dvema ali več izdelki iz tarifne številke 8535  ali 8536 , za razdeljevanje električnega toka.
                  
               
            (*)  Slika je zgolj informativna.